Coba jelasin Kalangkokan dari Maisi sasuduik dalam bahasa minangkabau dong

Syaraik nan musti ditabuih dek laki-laki yaitu malangkoki kalangkokan isi biliak padusi. Isi billiak paliang saketek barupo: dipan, kasua, meja badak, sarato lamari baju, salabiahnyo disasuaian jo kasanggupan dari pihak laki-laki. Jikok si laki-laki barasaki labiah buliah dilangkoki sampai ka aleh kasua, kain saok, kalambu, badak-badak sarato kalangkokan biliak mandi. Kini, maisi sasuduik indak hanyo barupo barang nan tampak mode nan tasabuik sabalunnyo, tapi alah buliah dalam bantuak pitih tunai. Nan kudian pihak padusi nan mambalanjoan tapi musti untuak kaparaluan biliak. Kok kalangkapan biliak alah sudah dan diraso cukuik, tapi piti masih ado basiso baru buliah dibalian ka bantuak nan lain, cando kaparaluan untuak mampaelokan rumah. Nan indak buliah adolah jikok pitih maisi sasuduik dipakai untuak bahan-bahan pangan kaparaluan alek panihakan.